**ATKĀRTOTA CENU APTAUJA Nr. TNPz 2024/1**

 **“Rojas estrādes jumta konstrukcijas nestspējas izvērtējums un aprēķini par iespējamo skatuves aprīkojuma enkurpunkta izbūvi”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:“Rojas estrādes jumta konstrukcijas nestspējas izvērtējums un aprēķini par iespējamo skatuves enkurpunkta izbūvi”izstrādāšanai ēkai ar kadastra Nr. 8882 0080728 067.
	2. **Paredzamais līguma izpildes laiks:** 4 (četri) mēneši no līguma noslēgšanas brīža.
	3. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2024. gada 11. janvārim plkst. 13.00.**
	2. Kontaktpersona: Talsu novada pašvaldības Attīstības plānošanas un projektu vadības nodaļas vadītāja Laine Skadiņa, tālrunis 20289883.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai identifikācijas Nr. TNPz 2024/1 “Rojas estrādes jumta konstrukcijas nestspējas izvērtējums un aprēķini par iespējamo skatuves enkurpunkta izbūvi” izstrāde”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendents pie iesniedzamajiem dokumentiem pievieno no savas puses aizpildītu Pretendenta pieteikumu un finanšu piedāvājumu (1. pielikums).
	3. Pretendents iepriekšējo 3 (trīs) gadu laikā (2021., 2022., 2023. un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir izstrādāta būvniecības ieceres dokumentācija publiskai ēkai\* ar būvkonstrukcijas (BK) sadaļu vai veikta tehniskā apsekošana/tehniskā izpēte ar būvkonstrukciju aprēķiniem. Būvniecības ieceres dokumentācijai ir pozitīvs ekspertīzes slēdziens būvkonstrukcijas sadaļai. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta pieredzes saraksts. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina būvniecības ieceres dokumentācijas izstrādi līdzvērtīgā objektā). Piedāvājumam jāpievieno 1 (viena) pozitīva atsauksme.
	4. ​Pretendentam jānodrošina sertificēts speciālists ēku konstrukciju projektēšanā, kurš iepriekšējo 3 (trīs) gadu laikā (2021., 2022., 2023. un 2024. gadā līdz piedāvājumu iesniegšanas termiņa beigām) ir piedalījies vismaz 1 (viena) līguma izpildē, kā ēku konstrukciju projektētājs un, kura ietvaros ir izstrādāta būvniecības ieceres dokumentācija publiskai ēkai\* ar būvkonstrukcijas (BK) sadaļu vai veikta tehniskā apsekošana/tehniskā izpēte ar būvkonstrukciju aprēķiniem. Būvniecības ieceres dokumentācijai ir pozitīvs ekspertīzes slēdziens būvkonstrukcijas sadaļai. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta pieredzes saraksts. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina būvniecības ieceres dokumentācijas izstrādi līdzvērtīgā objektā). Piedāvājumam jāpievieno 1 (viena) pozitīva atsauksme.

\*Cenu aptaujas ietvaros Publiska ēka – ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai. Cenu aptaujas ietvaros publiska telpa ir nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi). Par telpām publiskas funkcijas nodrošināšanai cenu aptaujas ietvaros tiks uzskatītas tādas telpas, kuras tieši nav pieejamas (paredzētas) apmeklētājiem, bet nepieciešamas personālam (administrācijai) un citas ar šo publisko funkciju saistītās telpas, piemēram, darba telpas.

1. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
2. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas.
3. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
4. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
5. **Iestāde**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
6. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.